Gaius Coelius Caldus

vel  (natus saeculo 2 a.C.n., mortuus post annum 83 a.C.n.) fuit senator Romanus qui consulatum anno 94 a.C.n. gessit.

 De gente 
Coelius homo novus fuit<ref>Marcus Tullius Cicero, de oratore' I 117 et de Petitione consulatus 11 et In Verrem V.181</ref>. Filius eius Lucius Coelius Caldus VIIvir epulo erat, nepos Gaius cum IIIvir monetalis erat imaginem avi nummis divulgavit. Nomen gentilicium et COIL(ius) anno 104 a.C.n.Et in denario circa 185 a.C.n. (secundum Crawford) percusso simili modo legitur : L.COIL (Babelon, Coelia 1). et COEL(ius) anno 51 a.C.n. nummis inscriptum invenitur. In traditione manuscripta saepe insuper cum gentilicio Caelio confusum estE.g. Cicero, Pro Plancio 52, nam consul Gaius Caelius alias ignotus est..

 Cursus honorum 
Anno 107 a.C.n. tribunus plebis Publium Popillium Laenatem accusavit atque tum suffragium secretum lege tabellaria etiam in iudicia perduellionis induxitMarcus Tullius Cicero, de legibus III 36. Anno 99 vel 98 a.C.n., praeterita aedilitateCicero, Pro Plancio 52., praeturam adeptus est atque deinde propraetor Hispaniam Citeriorem rexit. Anno 94 a.C.n. una cum Lucio Domitio Ahenobarbo consul fuit et annis ad usque 87 proconsul Galliae Cisalpinae atque Galliae Narbonensis fuit. Praeterea augur atque Xvir sacris faciundis erat. Frustra anno 83 a.C.n. Gnaeum Pompeium arcere conatus est, ne copias  cum Sullanis coniungeret.

De denariis
Ab ipso signatis
Circa 104 a.C.n., secundum H. Crawford chronologiamRoman Republican Coinage, 1974., Gaius Coelius Caldus denariumBabelon, Coelia 2-3. Crawford 318/1. signavit, deae Romae galeato capite ex una parte et Victoria alata bigis vecta ex altera. Quae ectypa tum in Republica Romana tralaticia erant. Infra currum titulus erat C.COIL CALD aut tantumodo CALD. Ultimis annis secundi saeculi a.C.n. officina monetaria Romana varias notas quibus metallici orbiculi imprimebantur per litteras vel symbola discernere solebat, facilius ut recenserentur. Ita in aversa parte huius denarii sive supra sive infra bigas  omnes litterae abecedarii Latini inveniuntur tum solae tum uno puncto aut duobus aut tribus aut quattuor varie circa litteram dispositis comitatae ita ut quam plurimae variationes fieri possent. Unde colligitur ingentem numerum illorum denariorum tum percussum esse : Henricus Zehnacker circiter 420 notas varias in usu fuisse existimabatMoneta, Ecole française de Roma, 1973 : 119. Ibidem exemplaria in Nummotheca Francica servata 161 numerabat. In Museo Britannico sunt 128. .

A nepote signatis
In honorem avi Gaius Caldus triumvir monetalis circa 51 a.C.n. duos denarios eius pulchro capite signavit : nam solus in ea gente consulatum gesserat.
In primoBabelon, Coelia 4-6. Crawford 437/1 pone caput tabella iudiciaria posita est cum litteris L D quas numismatistae tamquam libero/damno interpretari solent quia ad legem tabellariam anni 107 a.C.n. eas referunt. Legitur : C.COEL CALDVS COS. Ex altera parte caput Solis radiatum ad cognomen Caldus fortasse alludit. Pone caput scutum longum, sub mento clipeus rotundus insuper conspiciuntur (ad gesta militaria consulis alludunt). Legitur CALDVS IIIVIR (qui titulus ad nepotem spectat).
In alteroBabelon, Coelia 7-12. Crawford 437/2-4. pone caput signum militare cum litteris HIS(pania)In nonnullis non signum sed telum et carnyx conspiciuntur. positum est, sub mento autem signum in formam apriIn nonnullis vice versa aper pone cervices, signum militare sub mento. quod insigne oppidi Cluniae in Hispania dici solet sed ad Galliam quoque spectare potuit. Quae omnia ad propraeturam in Hispania Citeriore referuntur. Legitur : C.COEL CALDVS COS. Ex altera parte figura stans lectisternium parat inter duo tropaea (quod munus ad patrem Lucium Coelium pertinebat qui septemvir epulonum erat et epulum Iovis curabat). In ipso pulvinari legitur, mutis litteris inter sese ligatis : L. CALDVS VIIVIR EPUL. Infra : CALDVS IIIVIR. Dextra et sinistra : C.CALDVS IMP AV X , imperator, augur, decemvir sacris faciundis'', qui tituli nisi ad cognatum nobis ignotum spectant ad consulem anni 94 a.C.n. referri debent

 Plura legere si cupis 
Pablo Salazar, "The Case of the Unknown Caelius: The Quaestorship and Early Career of C. Coelius Caldus, cos. 94 BCE", 2023: 1-27

 Notae 

 Nexus externi 
Nummi Coelii Caldi in Museo Britannico
 Coelius 12 in Paulys Real-Enzyklopädie der classischen Altertumswissenschaft

Caldus, Gaius
Categoria:Senatores
Categoria:Triumviri monetales
Categoria:Tribuni plebis
Categoria:Propraetores Hispaniae Citerioris
Categoria:Proconsules Galliae Cisalpinae
Categoria:Proconsules Galliae Narbonensis
Categoria:Populares (Roma antiqua)
Categoria:Augures